b"\n_START_ARTICLE_\nViaNova System\n_START_SECTION_\nHistorie\n_START_PARAGRAPH_\nViaNova ble dannet i 1988, med det som form\xc3\xa5l \xc3\xa5 v\xc3\xa6re r\xc3\xa5dgivende innenfor plan og prosjektering av veger, samt trafikkstyring og drift/vedlikehold. Vianova Systems ble fisjonert ut av ViaNova i 2000, da med navnet ViaNova IT. Fisjonen delte ViaNova i to like deler der det andre selskapet er ViaNova Plan og Trafikk. I 2015 ble Vianova Systems kj\xc3\xb8pt opp av Trimble. _NEWLINE_Vianova Systems utvikler to basis-produkter: Novapoint og Quadri, der f\xc3\xb8rstnevnte er hyllevare innenfor infrastruktur- og arealorientert planlegging mens Quadri er en plattform-teknologi for geo-referert informasjon. I tillegg til at Quadri benyttes i Novapoint er Quadri ogs\xc3\xa5 brukt i flere store systemer i Norge, bl.a. Quadri Map Server (NGIS) og Nasjonal vegdatabank._NEWLINE_Novapoint er en programvare med fagspesifikke moduler for bl.a. veg, trafikkskilt, vegoppmerking, jernbane, VA, Landskap, Terreng, arealplanlegging/reguleringsplaner, trafikk- og jernbanest\xc3\xb8y, kostnadsestimering, mv._NEWLINE_Vianova Systems tilbyr kurs, prosjektst\xc3\xb8tte og webseminarer i b\xc3\xa5de Novapoint og AutoCAD.\n_START_SECTION_\nProdukter\n_START_PARAGRAPH_\nVianova Systems eier og utvikler programvarekonseptet Novapoint og Quadri.\n_START_SECTION_\nNovapoint\n_START_PARAGRAPH_\nNovapoint er en programvare for planlegging og prosjektering av veg, jernbane-, sj\xc3\xb8- og luftfartsanlegg. Novapoint benytter AutoCAD som DAK-plattform._NEWLINE_En gang i \xc3\xa5ret arrangerer Vianova Novapoint Brukerm\xc3\xb8te, dette varer i tre 3 dager og holdes for alle brukere av Novapoint. Dette er fagdager hvor man f\xc3\xa5r informasjon om nyheter og oppdateringer om programvaren Novapoint._NEWLINE_I 2011 lanserte Vianova Systems en mobilapplikasjon, Novapoint GO, dette er en ingeni\xc3\xb8r-app som ble utviklet for byggeledere og kontrollingeni\xc3\xb8rer. App'en fungerer som en digital dagbok der man kan stedfeste bilder og logg punkt, i tillegg til \xc3\xa5 navigere ute i felt. Novapoint GO er tilgjengelig p\xc3\xa5 Android og iPhone._NEWLINE_I oktober 2012 ble NovapointDCM 19 lansert. Dette har blitt uttalt som den nye produktgenerasjonen innen modelleringsteknologi innen samferdsel og legger til rette for BIM for infrastruktur. BIM for infrastruktur har i denne sammenheng blitt sett p\xc3\xa5 som samferdselsbransjens svar p\xc3\xa5 Building Information Modeling i bygningsbransjen ._NEWLINE_Forkortelsen DCM st\xc3\xa5r for Design, Construction, Maintenance. Dette inneb\xc3\xa6rer en tverrfaglig, 3D-basert arbeidsmetodikk som er tilstede under hele prosjektets livssyklus, fra plan- og prosjekteringsfase, til bygge- og driftsfase._NEWLINE_NovapointDCM 19 best\xc3\xa5r i prinsippet av to deler: en objektbasert, dynamisk informasjonsmodell skreddersydd for infrastruktur, og en sentral modelleringsplattform, Novapoint Basis som deles av alle Novapoint fagapplikasjoner som veg, jernbane, tunnel, bro, landskap, VA osv. Informasjonsmodellen inneholder ikke bare digitale objekter som de\xef\xac\x81nerer alle virkelige objekter utomhus, den omfattes ogs\xc3\xa5 av en oppgavemal som automatiserer arbeidsprosessen, og verkt\xc3\xb8y til \xc3\xa5 skape, presentere og analysere objektmodellen. L\xc3\xb8sningens omfattende objektkatalog best\xc3\xa5r av objekter med avansert geometri som trengs for detaljprosjektering og bygging av moderne infrastruktur.\n_START_SECTION_\nQuadri\n_START_PARAGRAPH_\nQuadri er et filformat for \xc3\xa5 indeksere geografiske data. Denne datamodellteknologien er et filsystem for digitale kart og plandata."